আবদুল্লাহ ইবনে ইয়াজিদ

আবদুল্লাহ ইবনে ইয়াজিদ ইবনে মু'আবিয়া ইবনে আবি সুফিয়ান ( ) ছিলেন সুফিয়ানি বংশের একজন উমাইয়া রাজপুত্র। তিনি সাধারণত আল-উসওয়ার নামে অধিক পরিচিত ছিলেন। তিনি উমাইয়া শাসক প্রথম ইয়াজিদের (  ) পুত্র ছিলেন। ৬৮৪ সালে তার ভাই দ্বিতীয় মুয়াবিয়ার মৃত্যুর পর সিরিয়ার উমাইয়াপন্থী অভিজাতরা তাকে এবং তার ভাই খালিদ ইবনে ইয়াজিদকে উত্তরাধিকারী হওয়ার ক্ষেত্রে অল্পবয়সী হিসেবে গণ্য করে তাদের অযোগ্য ঘোষণা করে। ফলে উমাইয়া শাসন তার দূর সম্পর্কের আত্মীয় প্রথম প্রথম মারওয়ানের ( ) বংশধরদের উপর ন্যস্ত হয়। আবদুল্লাহ একজন বিখ্যাত তীরন্দাজ ও অশ্বারোহী ছিলেন এবং ৬৯১ সালে দ্বিতীয় ফিতনার সময় উমাইয়া বিরোধী বাহিনীর কাছ থেকে ইরাক দখলকারী সেনাবাহিনীর একটি অংশের নেতৃত্ব দিয়েছিলেন। 

 জীবনী 
সংযোগ=https://en.wikipedia.org/wiki/File:Sufyanid_dynasty_genealogy.png|ডান|থাম্ব|300x300পিক্সেল|সুফিয়ানিদের বংশলতিকা; আবদুল্লাহ এই শাসক পরিবারের অন্তর্ভুক্ত ছিলেন।
আব্দুল্লাহ উমাইয়া খলিফা প্রথম ইয়াজিদের ও তার স্ত্রী উম্ম কুলসুমের পুত্র ছিলেন। উম্মে কুলসুম প্রখ্যাত কমান্ডার আবদুল্লাহ ইবনে আমিরের কন্যা ছিলেন। তিনি বানু আব্দ শামসর অন্তর্ভুক্ত ছিলেন।

৬৮৩ সালে ইয়াজিদ এবং ৬৮৪ সালে তার বড় ছেলে দ্বিতীয় মুয়াবিয়ার মৃত্যুর পর উমাইয়া খিলাফতের ধ্বংসপ্রায় অবস্থা হয়। উমাইয়া শাসনের অন্তর্ভুক্ত সিরিয়ার বেশিরভাগ প্রদেশ ও সামরিক অঞ্চল মক্কার উমাইয়া বিরোধী নেতা আবদুল্লাহ ইবনুল জুবায়েরকে খলিফা হিসেবে স্বীকৃতি দেয়। তখন বনু কালব গোত্র সুফিয়ানি সিরিয়ার উমাইয়া সমর্থক গোত্রদের একত্র করে দ্বিতীয় মু'য়াবিয়ার স্থলাভিষিক্ত খোঁজার জন্যে এগিয়ে আসে। বনু কালব উমাইয়াদের শাখা ছিল এবং এটি ইয়াজিদের পিতা মুয়াবিয়ার পুরনো সহযোগী গোত্র ছিল। এই পরিস্থিতিতে দামেস্কে উমাইয়া সমর্থক ও বিরোধীদের মধ্যে সংঘর্ষ চলাকালীন ইবনুল জুবায়েরের সমর্থক গভর্নর দাহহাক ইবনে কায়স আল-ফিহরি ইয়াজিদের চাচাতো ভাই ওয়ালিদ ইবনে উতবা ইবনে আবি সুফিয়ানকে আটক করে। তবে আব্দুল্লাহ তার ভাই খালিদ ও তাদের কালব গোত্রীয় সমর্থকদের মাধ্যমে তিনি মুক্ত হন। এরপর কালব গোত্রের প্রধান ও ইয়াজিদের চাচাতো ভাই ইবনে বাহদাল খলিফার জন্য খালিদ ও আব্দুল্লাহকে প্রার্থী হিসেবে মনোনয়ন দেন। কিন্তু অন্যান্য সমর্থক গোত্রীরা তাদের কম বয়সের কারণে বিরোধিতা করে। ফলে, উমাইয়া পরিবারের দূর সম্পর্কের সদস্য মারওয়ান ইবনুল হাকাম খলিফা হিসেবে নিয়োগপ্রাপ্ত হন এবং সিরিয়ায় জুবায়েরপন্থী গোত্রের বিরুদ্ধে উমাইয়া বাহিনীর নেতৃত্ব দেন। ৬৮৪ সালে মারজ রাহিতের যুদ্ধে তিনি দাহহাককে পরাজিত করেন।

ইতিহাসবিদ আল-তাবারির (মৃ. ৯২৩ খ্রি) বর্ণনা অনুসারে, আবদুল্লাহ তৎকালীন আরবদের মধ্যে "সর্বশ্রেষ্ঠ তীরন্দাজ" হিসেবে পরিচিতি লাভ করেছিল। তাকে “আল-উসওয়ার” বলা হতো, যা ফার্সি ভাষা থেকে উদ্ভূত এবং এর অর্থ ছিল “ঘোড়সওয়ার”।  আল-তাবারি একজন অজ্ঞাত কবির উদ্ধৃতি দিয়ে আবদুল্লাহর সম্পর্কে বলেন:মানুষরা যখন বলে যে, কুরায়শ গোত্রের মধ্যে [যার মধ্যে ইসলামের নবি মুহাম্মদ ও সমস্ত খলিফা অন্তর্ভুক্ত ছিলেন] কে সর্বোত্তম? তখন তাদের কথা বলা হয়, তিনি হলেন আল-উসওয়ার।মারওয়ানের পর তার পুত্র আবদুল মালিক ক্ষমতা গ্রহণ করলে পূর্বের নির্ধারিত সকল উত্তরাধিকারী বাতিল হয়ে যায়। পূর্বে খালিদকে মারওয়ানের উত্তরাধিকারী হিসেবে নিযুক্ত করা হয়েছিল এবং তার পরে আমর আল-আশদাক ইবনে সাঈদ ইবনুল আস উমাইয়াদের উত্তরাধিকারী হবার কথা ছিল। ৬৮৯ সালে দামেস্কে আব্দুল মালিকের বিরুদ্ধে আমর আল-আশদাক একটি অভ্যুত্থানের চেষ্টা চালান, যা তিনি সফলভাবে দমন করেন। আব্দুল্লাহ আল-আশদাকের কন্যার সঙ্গে বিবাহিত ছিলেন। তিনি আল-আশদাককে ব্যর্থ অভ্যুত্থানের পর খলিফার ডাকে সাড়া না দেওয়ার পরামর্শ দেন। কিন্তু আল-আশদাক তার জামাইয়ের সতর্কতা অগ্রাহ্য করে খলিফার সঙ্গে দেখা করেন। তখন তাকে বন্দী করে পরে ফাঁসি দেওয়া হয়। পরে আব্দুল্লাহ খলিফা আব্দুল মালিকের সেনাবাহিনীর কমান্ডার হিসেবে দায়িত্ব পালন করেন। ৬৯১ সালে মাস্কিনের যুদ্ধে তাঁর নেতৃত্বাধীন বাহিনী জুবায়েরপন্থিদের থেকে ইরাক দখল করে সেখানে উমাইয়া নিয়ন্ত্রণ পুনঃপ্রতিষ্ঠা করে। এই যুদ্ধে তাঁর ভাই খালিদ উমাইয়া বাহিনীর বাম অংশের নেতৃত্ব দেন।

 বিবাহ ও সন্তান 
আবদুল্লাহ তার চাচাতো বোন আতিকাকে বিবাহ করেন, যিনি ইযাজিদের ভাই আবদুল্লাহর কন্যা ছিলেন। তিনি উম্ম কুলসুম নাম্নী অপর এক সুফিয়ানি বংশীয় আত্মীয়াকে বিবাহ করেন, যিনি মুয়াবিয়ার ভাই আমবাসা ইবনে আবি সুফিয়ানের কন্যা ছিলেন। অবদুল্লাহর অন্যান্য উমাইয়া বংশীয় স্ত্রীদের মধ্যে ছিলেন আয়েশা, যিনি সাঈদ ইবনে উসমানের কন্যা ছিলেন ও রমলা বিনতে আবি সুফিয়ান। এছাড়া তিনি দূরসম্পর্কীয় উমাইয়া আত্মীয় উম্ম উসমানকে বিবাহ করেন, যিনি সাঈদ ইবনুল আসের কন্যা ছিলেন। উম্মে উসমানের গর্ভে অবদুল্লাহর দুই সন্তান ছিলেন: আবু উতবা ও আবু সুফিয়ান ( আল বালাজুরির মতে, আবু আবান)। এরপর আবদুল্লাহ উম্ম উসমানের ভগ্নিপতি উম্মে মুসার সঙ্গে বিবাহ বন্ধনে আবদ্ধ হন, যিনি আমর আল-আশদাক ইবন সাঈদ ইবনুল আসের কন্যা ছিলেন। আব্দুল্লাহ বনু কালব গোত্রীয় নারী আয়শা বিনতে জাবানের সঙ্গেও বিবাহিত ছিলেন।

আবদুল্লাহর একজন কন্যা খলিফা হিশাম ইবনে আবদুল মালিকের (শা. ৭২৪–৭৪৩) সঙ্গে বিবাহ বন্ধনে আবদ্ধ হন।  আব্দুল্লাহর পুত্র জিয়াদ (আবু মুহাম্মাদ আল-সুফিয়ানি) দামেস্কের একজন কমান্ডার ছিল, যিনি হিশামের উত্তরসূরি দ্বিতীয় আল-ওয়ালিদের অধীনে কর্মরত ছিলেন। পরে তিনি নিজেকে খলিফা হিসেবে ঘোষণা করেন এবং আব্বাসীদের বিরুদ্ধে সিরিয়ায় একটি বিদ্রোহের নেতৃত্ব দেন।

 তথ্যসূত্র 

 গ্রন্থপঞ্জি 








বিষয়শ্রেণী:উমাইয়া রাজবংশ
বিষয়শ্রেণী:উমাইয়া খিলাফতের ব্যক্তি